**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 06.05.2020 a***

***Mestského zastupiteľstva vo Vrútkach dňa 12.05.2020***

Názov materiálu:

**Návrh na zmenu pracovného úväzku hlavného kontrolóra mesta**

 **z dôvodu ekonomických opatrení súvisiacich**

**s pandémiou ochorenia COVID-19 (koronavírus)**

**Návrh na uznesenie**:

**Mestská rada Vrútky**

**I. odporúča MsZ schváliť uznesenie**

pracovný úväzok hlavného kontrolóra mesta Vrútky sa určuje na 30 hod./týždeň od 1. júna 2020 do 31.12.2020 s tým ,že pracovnými dňami budú: pondelok, utorok, streda, štvrtok.

**Mestské zastupiteľstvo Vrútky**

**I. určuje**

pracovný úväzok hlavného kontrolóra mesta Vrútky na 30 hod./týždeň od 1. júna 2020 do 31.12.2020 s tým, že pracovnými dňami budú: pondelok, utorok, streda, štvrtok.

:

Vo Vrútkach, dňa 30. 04. 2020

Spracoval: Dušan Chrastina hlavný kontrolór

Predkladá: Dušan Chrastina hlavný kontrolór

...................................................

 podpis predkladateľa

**Dôvodová správa**

Mestské zastupiteľstvo vo Vrútkach ma na svojom zasadnutí 11.12.2018 zvolilo do funkcie hlavného kontrolóra na plný úväzok. Z dôvodu súčasnej mimoriadnej situácie v štáte a s tým súvisiaceho poklesu príjmov mesta, predkladám návrh na skrátenie pracovného úväzku od 01.06.2020 do konca roka 2020 na úväzok 0,8.

K zmene pracovného úväzku nie je možné pristúpiť jednostranne, lebo zákon 369/1990 Zb. o obecnom zriadení v § 18a ods. 6 dáva možnosť určiť aj kratší pracovný čas, ale túto možnosť môže zastupiteľstvo využiť pred vyhlásením voľby kontrolóra. V zákone iná možnosť nie je ustanovená.

 Hlavný kontrolór je zamestnancom obce a preto sa môže použiť príslušné ustanovenie zákona 311/2001 Z. z. , teda zákonníka práce, ktorý v § 49 ods. 2 umožňuje zamestnávateľovi po dohode so zamestnancom zmenu pracovného času.

 Pretože v zákone 369/1990 Zb. obecnom zriadení je stanovené, že zastupiteľstvo určuje rozsah výkonu funkcie hlavného kontrolóra, je potrebné k zmene pracovného úväzku prijať uznesenie.